WTO: kaubanduses langus üle 10% - Äripäev
WTO: kaubanduses langus üle 10%
21. november 2009, 09:41
Eelmine artikkel: Arvamus: Kui pikk on tee eksportturgudele?
Järgmine artikkel: Tallinnas algas jäätmetekke vähendamise nädal
Maailmakaubanduse käive kahaneb tänavu üle 10%, teatas Maailma Kaubandusorganisatsioon WTO oma värskes raportis, kus korrigeeris märtsikuust saadik juba teist korda oma prognoosi selle kohta, kui rängalt majanduse langus kaubavoogusid maailmas mõjutab.
Kuigi kriisi haripunkt on läbi, on maailmamajanduse toibumine alles nõrk ja mitmed riskid püsivad, hoiatas WTO, ärgitades riikide valitsusi kaubavahetuse elavnemisele igati kaasa aitama, vahendas agentuur Bloomberg.
„Finantskriis ja sellele järgnenud nõudluse kollaps Euroopas ja Põhja-Ameerikas tõi kaasa ülemaailmse majanduskriisi, mis on vähendanud maailmakaubanduse mahtusid 2009. aastal enam kui 10%, viies selle tagasi 2005. aasta tasemele,“ teatas WTO oma iga-aastases ülevaates maailmakaubanduse arengutest. WTO prognoosis juulis, et maailmakaubanduse maht kahaneb tänavu 10%, korrigeerides märtsikuist prognoosi, kus ennustati kaubavahetuse langust 9%. Nüüd prognoositakse juba enam kui 10% suurust langust. Kõige enam on kannatanud arenenud riikide eksport, arenevate riikide eksport kahaneb WTO prognoosi järgi tänavu keskmiselt 7%. Praegu kuum Äripäevas
URL: http://www.aripaev.ee/uudised/2009/11/21/WTO_kaubanduses_langus_ule_10